Punkaharjun Valtionhotelli

Punkaharjun Valtionhotelli on hotelli Punkaharjun harjualueella. Harjualueelle rakennettiin keisari Nikolai I:n avustuksella metsänvartijan talo vuonna 1845. Talo palveli myös matkailijoita. Vuonna 1879 alettiin rakentaa metsänvartijan talosta Valtionhotellia, ja metsänvartija siirtyi asumaan muualle. Sveitsiläistyylisen metsänvartijan talon suunnitteli Ernst Lohrmann, mutta rakennusta on myöhemmin laajennettu useaan otteeseen. Punkaharjun Valtionhotelli on edelleen majoituskäytössä, ja se Suomen vanhin toimiva majoitusliike. Hotelli restauroitiin vuosina 1978–1979 sekä vuonna 2016. 

Majoituspulan vuoksi Punkaharjun Valtionhotellin viereen valmistui 1890-luvulla arkkitehti Sebastian Gripenbergin suunnittelema Keisarinnan Huvila. Rakennus oli tuolloin nimeltään Villa Punkasyrjä. Tiettävästi keisarinna ei ole yöpynyt huvilassa, joten nykyisen nimen alkuperä on hämärän peitossa.

Punkaharjun Valtionhotelli siirtyi vuonna 2016 yksityiseen omistukseen ja toimi sulkemiseensa asti nimellä Hotelli Punkaharju. Hotellin yrittäjänä toimi Saimi Hoyer. 

Seitsemän vuoden jälkeen Hoyer ja hänen liikekumppaninsa Mari Kettunen-Väyrynen tekivät konkurssin, jolloin Mikko Ranta-Huitti ja Hannu Huitti voittivat huutokaupan 745 000 euron hinnalla. Kaupat eivät kuitenkaan toteutuneet, syistä joita ei kerrottu julkisuuteen, ostajien vetäydyttyä kaupasta.

Lähteet

Aiheesta muualla

 Punkaharjun Valtionhotellin, nykyisen Hotelli Punkaharjun kotisivut 

Valtionhotelli
Savonlinnan hotellit
Savonlinnan nähtävyydet
Valtakunnallisesti merkittävät rakennetut kulttuuriympäristöt Suomessa
Suomen 1800-luvulla rakennetut rakennukset ja rakennelmat